


	[bookmark: _Toc129243138][bookmark: _Toc129243263]Išsamią ir atnaujintą informaciją apie šį produktą galite gauti nuskaitydami QR kodą išmaniuoju telefonu (taip pat žiūrėkite paciento informacinio lapelio 6 skyrių).




Pakuotės lapelis: informacija vartotojui

Nasometin 50 mikrogramų/dozėje nosies purškalas (suspensija)

Vartoti tik suaugusiesiems

mometazono furoatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Nasometin ir kam jis vartojamas
2.	Kas žinotina prieš vartojant Nasometin 
3.	Kaip vartoti Nasometin 
4.	Galimas šalutinis poveikis
5.	Kaip laikyti Nasometin 
6.	Pakuotės turinys ir kita informacija

Kas yra Nasometin?
Nasometin sudėtyje yra veikliosios medžiagos mometazono furoato, priklausančio vaistų, vadinamų kortikosteroidais, grupei. Įpurškus mometazono furoato į nosį, jis gali padėti sumažinti uždegimą (nosies paburkimą ir dirginimą).

Kam Nasometin vartojamas
Nasometin vartojamas šienligės (taip pat vadinamos sezonine alergine sloga) simptomams gydyti suaugusiesiems po to, kai sezoninės alerginės slogos diagnozę pradžioje nustatė gydytojas. 

Šienligė, paprastai prasidedanti tam tikru metų laiku, yra alerginė reakcija, kurią sukelia įkvėptos medžių, žolių arba piktžolių žiedadulkės ir pelėsių bei grybelių sporos. Nasometin mažina paburkimą ir dirginimą Jūsų nosyje ir tuo būdu palengvinamas šienligės sukeltas čiaudulys, niežėjimas ir nosies užgulimas arba varvėjimas.

Jeigu per 14 dienų Jūsų savijauta nepagerėjo arba net pablogėjo, turite pasikalbėti su gydytoju.

Nasometin vartoti draudžiama:
· jeigu yra alergija mometazono furoatui arba bet kuriai pagalbinei šio vaisto medžiagai (jos išvardytos 6 skyriuje);
-	jeigu Jūsų nosyje yra  neišgydyta infekcija. Vartojant Nasometin, kai Jūsų nosyje yra neišgydyta infekcija, tokia kaip paprastoji pūslelinė, infekcija gali pasunkėti. Prieš pradėdami vartoti nosies purškalo turite palaukti, kol infekcija praeis;
-	jeigu Jūsų nosis neseniai operuota arba sužeista. Turite nevartoti nosies purškalo kol Jūsų nosis neužgis.

Įspėjimai ir atsargumo priemonės 
Pasitarkite su gydytoju arba vaistininku prieš pradėdami vartoti Nasometin, jeigu:
-	sirgote arba sergate tuberkulioze;
-	organizme yra bet kokia infekcija;
-	vartojate kitokių (geriamųjų arba leidžiamųjų) kortikosteroidų (steroidinių vaistų nuo uždegimo);
· sergate cistine fibroze.

Nasometin vartojimo metu pasitarkite su gydytoju arba vaistininku, jeigu:
· Jūsų imuninė sistema yra nusilpusi (organizmas sunkiai kovoja su infekcija) ir kontaktavote su sergančiuoju tymais arba vėjaraupiais. Reikia vengti kontakto su bet kokiu žmogumi, sergančiu minėtomis infekcijomis;
·  yra nosies ar gerklės infekcija;
· vartojate vaisto kelis mėnesius ar ilgiau;
· nosyje ar gerklėje nuolat jaučiate dirginimą.

Kreipkitės į savo gydytoją, jeigu regėjimas tampa miglotas ar atsiranda kitų regėjimo sutrikimų.

Jeigu kortikosteroido nosies purškalo vartojama didelėmis dozėmis ir ilgai, gali pasireikšti šalutinis poveikis dėl esamos vaisto absorbcijos į organizmą.

Jeigu pasireiškia akių niežėjimas arba dirginimas, Jūsų gydytojas gali rekomenduoti taikyti kitokį gydymą kartu su Nasometin.

Vaikams ir paaugliams
Nasometin turi būti nevartojamas vaikams ir jaunesniems kaip 18 metų paaugliams.

Kiti vaistai ir Nasometin 
Jeigu vartojate ar neseniai vartojote kitų vaistų, įskaitant įsigytus be recepto vaistus, arba dėl to nesate tikri, apie tai pasakykite gydytojui arba vaistininkui.

Kai kurie vaistai gali stiprinti Nasometin poveikį ir gydytojas gali pageidauti Jus atidžiai stebėti, jeigu vartojate šių vaistų (įskaitant kai kuriuos vaistus nuo ŽIV: ritonavirą, kobicistatą).

Jeigu nuo alergijos vartojate kitokio geriamojo arba leidžiamojo kortikosteroidų grupės vaisto, Jūsų gydytojas gali patarti nutraukti jo vartojimą po to, kai pradėsite vartoti Nasometin. Nedaugeliui žmonių, nutraukus geriamųjų arba leidžiamųjų kortikosteroidų vartojimą, gali pasireikšti tam tikras šalutinis poveikis, toks, kaip sąnarių arba raumenų skausmas, silpnumas ir depresija. Be to, gali pasireikšti kitokia alergija, pvz., atsirasti niežėjimas, ašarojimas arba niežtinčių raudonų odos dėmių. Jeigu Jums atsirado bet kuris minėtas poveikis, turite kreiptis į savo gydytoją.

Nėštumas ir žindymo laikotarpis
Apie Nasometin vartojimą nėščioms moterims informacijos nėra arba jos yra labai maža. Ar mometazono randama motinos piene, nežinoma.

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Vairavimas ir mechanizmų valdymas
Informacijos apie Nasometin poveikį gebėjimui vairuoti ar valdyti mechanizmus nėra.

Nasometin sudėtyje yra benzalkonio chlorido
Nasometin sudėtyje yra benzalkonio chlorido, kuris gali sukelti sudirginimą ar patinimą nosies viduje, ypač jeigu vaisto vartojama ilgai.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė yra 2 įpurškimai į kiekvieną nosies landą vieną kartą per parą.

· Kai tik Jūsų simptomai yra kontroliuojami, galite sumažinti paros dozę iki vieno įpurškimo į kiekvieną nosies landą. Jeigu Jūsų simptomai pablogėja, padidinkite dozę iki 2 įpurškimų į kiekvieną nosies landą vieną kartą per parą.

Kai kuriems pacientams pavartojus Nasometin ligos simptomai pradeda mažėti per 12 val. po pirmosios dozės, tačiau visapusiška gydymo nauda per pirmąsias dvi dienas gali būti nepatiriama. Jeigu Jus labai kamuoja šienligė,  gydymą gali reikėti pradėti kelioms dienoms anksčiau negu prasideda žiedadulkių sezonas. Žiedadulkių sezono pabaigoje Jūsų šienligės simptomai turi pagerėti ir tuomet gydymo gali nereikėti.

Turite kreiptis medicininės konsultacijos, jeigu po daugiausia 14 parų vartojimo Jūsų simptomai nepagerėjo ar pagerėjo nepakankamai. Nasometin vartoti nepertraukiamai ilgiau kaip tris mėnesius be medicininės konsultacijos negalima.

Nosies purškiklio paruošimas naudoti

Jūsų Nasometin turi nuo dulkių saugantį dangtelį, kuris apsaugo antgalį ir palaiko jį švarų. Prieš purškiklio naudojimą nepamirškite dangtelio nuimti ir uždėti atgal po purškiklio panaudojimo.

Supurtykite buteliuką prieš kiekvieną naudojimą
Nepradūrinėkite purškiklio antgalio (purškiklio angos) adata ar kitu aštriu daiktu. 

Ką reikia padaryti prieš naudojant pirmą kartą

Pirmą kartą naudojant purškiklį, jį reikia pripildyti paspaudžiant 10 kartų, kol bus išpurkštas smulkus rūkas.
1.	Buteliuką gerokai papurtykite.
2.	Nuimkite plastmasinį dangtelį. 
3.	Paimkite jį taip, kad smilius ir didysis pirštas būtų abiejose antgalio pusėse, o nykštys – ant buteliuko dugno (1 piešinys). Purškiklio antgalio pradurti nereikia.
4.	Nukreipkite antgalį nuo savęs ir 10 kartų paspauskite pirštais žemyn, kol bus išpurkštas smulkus rūkas (1 piešinys).

1 paveikslas

Jeigu purškiklis nenaudojamas 14 dienų arba ilgiau, prieš tolimesnį vartojimą jį reikia pripildyti iš naujo 2 paspaudimais, kol bus išpurkštas smulkus rūkas. 

Kaip vartoti savo nosies purškalą

1. Buteliuką gerokai supurtykite ir nuimkite apsauginį dangtelį (2 piešinys).

2 paveikslas

2.	Švelniai išsišnypškite nosį, kad išvalyti nosies landas.
3.	Vieną nosies landą užspauskite pirštu. Šiek tiek pakreipkite galvą į priekį. Purškiklio antgalį laikykite tarp smiliaus ir didžiojo piršto, kol buteliuką laikysite nykščiu iš apačios. Buteliuką laikykite vertikaliai ir įkiškite vertikaliai laikomą antgalį į kitą nosies landą. Svarbu, kad nepurkštumėte Nasometin tiesiai į nosies pertvarą, skiriančią nosies landas.

3 paveikslas

4.	Pradėkite ramiai ar lėtai kvėpuoti pro nosį ir įkvėpimo metu paspauskite pirštais žemyn VIENĄ kartą, kad į Jūsų nosį būtų išpurkštas smulkus rūkas (3 piešinys).
[image: ]
4 paveikslas

5.	Iškvėpkite pro burną. Po to pakartokite 4 veiksmą, kad  į tą pačią nosies landą įkvėpti antrąjį įpurškimą.
6.	Ištraukite purškiklio antgalį iš šios nosies landos ir iškvėpkite pro burną.
7.	Pakartokite 3 – 6 veiksmus į kitą nosies landą.

Pavartoję purškiklį, atidžiai nuvalykite antgalį švaria servetėle arba audinio gabalėliu ir uždėkite nuo dulkių saugantį dangtelį 

Jūsų nosies purškiklio valymas 

· Yra svarbu Jūsų purškiklį reguliariai valyti, kad jis tinkamai veiktų.
· Nuimkite nuo dulkių saugantį dangtelį ir švelniai nuimkite purškiklio antgalį.
· Nuo dulkių saugantį dangtelį ir antgalį nuplaukite šiltu vandeniu ir praskalaukite po tekančiu vandens čiaupu. 
· Nebandykite atkimšti antgalio kišdami segtuką ar kokį kitą aštrų daiktą, nes taip galite pažeisti antgalį, todėl negalėsite išpurkšti reikiamą vaisto dozę. 
· Leiskite nuo dulkių saugančiam dangteliui ir antgaliui išdžiūti šiltoje vietoje.
· Vėl uždėkite antgalį ant buteliuko ir užmaukite nuo dulkių saugantį dangtelį.
· Prieš naudojant pirmą kartą po valymo, purškiklį vėl reikia užpildyti atliekant 2 išpurškimus. 

Ką daryti pavartojus per didelę Nasometin dozę?

Visada vartokite dozę tiksliai, kaip aprašyta šiame lapelyje arba kaip nurodė Jūsų gydytojas. Jeigu vartosite daugiau ar mažiau, Jūsų simptomai gali pablogėti.

Pasakykite savo gydytojui, jeigu atsitiktinai pavartojote daugiau, negu Jums buvo nurodyta.

Jeigu vartojate steroidų ilgai arba dideliais kiekiais, jie retais atvejais gali paveikti kai kuriuos Jūsų hormonus.

Pamiršus pavartoti Nasometin
Pamiršus pavartoti savo nosies purškalo tinkamu laiku, tai reikia padaryti tuoj pat, kai tik prisimenama, po to vartoti taip, kaip anksčiau. 
Negalima vartoti dvigubos dozės norint kompensuoti praleistą dozę.


Jeigu kiltų daugiau klausimų dėl šio vaisto vartojimo, kreipkitės į gydytoją  arba vaistininką. 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pavartojus šio vaisto gali pasireikšti greitojo tipo padidėjusio jautrumo (alerginės) reakcijos. Šios reakcijos gali būti sunkios. Turite nutraukti Nasometin vartojimą ir nedelsdami kreiptis medicininės pagalbos, jeigu Jums atsirado tokių simptomų, kaip:
· veido, liežuvio ar gerklės patinimas;
· apsunkintas rijimas;
· dilgėlinė;
· švokštimas arba apsunkintas kvėpavimas.

Ilgai didelėmis dozėmis vartojant kortikosteroidų nosies purškalų gali pasireikšti šalutinis poveikis dėl to, kad vaistas būna absorbuotas į organizmą, 

Kitas šalutinis poveikis

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· galvos skausmas;
· čiaudulys; 
· kraujavimas iš nosies; 
· nosies skausmas;
· opos nosyje;
· kvėpavimo takų infekcija.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis)
· akispūdžio padidėjimas (glaukoma) ir (arba) katarakta, sukelianti regėjimo sutrikimus;
· miglotas matymas;
· nosies landas atskiriančios nosies pertvaros pažaida;
· skonio ir kvapo jutimo pokyčiai;
· apsunkintas kvėpavimas ir/ar švokštimas;

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir buteliuko etiketės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Negalima užšaldyti.

Prieš vartojant pirmąją dozę pacientams rekomenduojama gerai supurtyti buteliuką ir užtaisyti pompą, ją paspaudžiant 10 kartų (kol išpurškimas taps vienodas). Jeigu pompa nenaudojama 14 dienų arba ilgiau, prieš kitą naudojimą pompą reikia užtaisyti iš naujo dviem paspaudimais, kol išpurškimas taps vienodas.

Po pirmojo atidarymo buteliukas gali būti vartojamas 2 mėnesius. Vienu metu atidarykite tik vieną buteliuką.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Nasometin sudėtis 
· Veiklioji medžiaga yra mometazono furoatas. Kiekvienu pompos paspaudimu išpurškiamoje išmatuotoje dozėje yra 50 mikrogramų mometazono furoato (mometazono furoato monohidrato pavidalu). Bendras vienos išpurškiamos dozės svoris yra 100 mg. 
· Pagalbinės medžiagos yra mikrokristalinė celiuliozė, karmeliozės natrio druska, glicerolis, citrinų rūgštis monohidratas, natrio citratas, polisorbatas 80, benzalkonio chloridas, injekcinis vanduo.

Nasometin išvaizda ir kiekis pakuotėje
Nasometin yra baltas, homogeniškas nosies purškalas (suspensija), supakuotas baltame buteliuke su purškalo pompa ir mėlynu apsauginiu dangteliu. 

1 buteliukas, kuriame yra 10 g nosies purškalo (suspensijos), atitinkančio 60 dozių.


Registruotojas ir gamintojas

Registruotojas
Sandoz d.d.
Verovškova 57
SI-1000 Ljubljana
Slovėnija

Gamintojas
Lek Pharmaceuticals d. d.
Verovškova ulica57
SI-1526 Ljubljana
Slovėnija

Jeigu apie šį vaistą norite sužinoti daugiau, kreipkitės į vietinį registruotojo atstovą.
Sandoz Pharmaceuticals d.d. filialas
Šeimyniškių 3A
LT-09312 Vilnius
Tel.: +370 5 263 60 37
El.pašto adresas: info.lithuania@sandoz.com

Šis vaistas Europos ekonominės erdvės valstybėse narėse registruotas tokiais pavadinimais:
	Airija	
	Rhinex Relief 50 micrograms/actuation nasal spray, suspension

	Bulgarija	
	МомаНос 50 микрограма/впръскване спрей за нос, суспензия

	Čekija
	Momanose

	Danija
	Mommox

	Slovėnija	
	Mommox RINO 50 mikrogramov/vpih pršilo za nos, suspenzija

	Estija
	Mometasone Sandoz

	Lietuva, Latvija, Slovakija
	Nasometin

	Kroatija
	Momanose 50 mikrograma po potisku sprej za nos, suspenzija

	Italija	
	Mometasone furoato Sandoz BV

	Lenkija
	Nasometin Control

	Rumunija	
	Rinamet 50 micrograme/doză, spray nazal, suspensie

	Vengrija
	Momepax Control 50 mikrogramm/adag szuszpenziós orrspray

	Vokietija
	Mometason - 1 A Pharma bei Heuschnupfen 50 Mikrogramm/Sprühstoß Nasenspray, Suspension



					
Išsamią ir atnaujintą informaciją apie šį vaistą galite gauti, nuskaitydami QR kodą, išmaniuoju telefonu.
QR





Šis pakuotės lapelis paskutinį kartą peržiūrėtas 2023-04-06.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

